انت لاتتهمني بشي وانا بري
من يشكك بحبي لك كذب وافترى
وين بتروح من ربي ياكسر اظهري
ياحياة الشقا ولا حياة الزرى
احسبني على حقي قوي وجري
لين شفتك تعاما وانت عينك ترى
كيف قساك وقتك وانت عظمك طري
ويش صار بغيابي كيف ياهل ترى
عبرةً في عيوني منك يامفتري
وجرح عيا يطيب وجرح عاده برى
من يضرى على حاجه يبيها ضري
ومن تعود على مسرى الليالي سرى
عزتي ياصغير السن ماتنشري
ذمتي باريه منك وقلبي برى
والله لو تسكن المريخ والمشتري
منت باغلى حلال البدو ولا القرى